O‘zbekistonda o‘tgan bir sutka ichida yana 263 kishida koronavirus tasdiqlandi. Qurbonlar soni ikki nafarga ko‘paydi

O‘zbekistonda 19-may kuni yana 263 kishida koronavirus infeksiyasi tasdiqlandi, deb xabar berdi Sog‘liqni saqlash vazirligi matbuot xizmati. Bu ko‘rsatkich 18-may kuni 212 nafar, 17-may kuni 175 nafar, 16-may kuni 223 nafarni tashkil etgandi.
Yangi kasallanish holatlarining
koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlangan. Shunday qilib, mamlakatda koronavirusga chalingani rasman tan olinganlar soni 97 543 nafarga yetdi.
Vazirlikning qo‘shimcha qilishicha, so‘nggi sutkada Buxoroda 8 nafar, Namanganda 3 nafar, Samarqandda 68 nafar, Surxondaryoda 3 nafar, Farg‘onada 9 nafar, Toshkent shaharida 140 nafar bemor tuzalib, kasallikdan sog‘ayganlar jami 93 071 nafarga yetgan va sog‘ayish ko‘rsatkichi 95 foizni tashkil etmoqda.
Shuningdek, 2 nafar koronavirusga chalingan bemor vafot etib, kasallikdan vafot etganlar soni 676 nafarni tashkil qilmoqda. Ayni paytda tibbiyot muassasalarida 3796 nafar bemor davolanyapti.